Obecné zastupiteľstvo v Machulinciach podľa § 6 a § 11 ods. 4 písm. g) Zákona č. 369/1990 Zb. o obecnom zriadení a o zmene a doplnení niektorých zákonov v znení neskorších predpisov a s použitím ustanovení § 72 ods. 2 Zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“), sa uznieslo na vydaní tohto dodatku k všeobecne záväznému nariadeniu:

**DODATOK č. 4**

**K VŠEOBECNE ZÁVÄZNÉMU NARIADENIU OBCE MACHULINCE**

**č. 6/2014 zo dňa 15.12.2014**

**o poskytovaní sociálnych služieb, o spôsobe určenia a výške úhrad**

**za poskytované sociálne služby v Dome seniorov Machulince, n. o.**

Obecné zastupiteľstvo v Machulinciach sa na svojom 9. zasadnutí uznieslo na týchto zmenách a doplnkoch vo Všeobecne záväznom nariadení Obce Machulince č. 6/2014 zo dňa 15.12.2014 o poskytovaní sociálnych služieb, o spôsobe určenia a výške úhrad za poskytované sociálne služby v Dome seniorov Machulince, n. o., Dodatku č. 1 zo dňa 07.03.2016, Dodatku č. 2 zo dňa 16.12.2016 a Dodatku č. 3 zo dňa 17.05.2019 nasledovne:

1. **V článku V. – Výška úhrady za ubytovanie, ods. 2 sa pôvodné znenie nahrádza novým znením nasledovne:**

2. Výška úhrady za ubytovanie v Dome seniorov Machulince, n. o.

Úhrada za bývanie na jeden deň sa stanovuje podľa počtu osôb na izbe nasledovne:

* v trojposteľovej izbe 9,78 Eur
* v dvojposteľovej izbe 9,95 Eur
* v jednoposteľovej izbe 10,61 Eur

**(2.) V článku VI. – Výška úhrady za upratovanie, pranie, žehlenie, údržbu bielizne a šatstva a ďalšie činnosti v druhej polovici ods. 4 sa pôvodné znenie nahrádza novým znením nasledovne:**

5. Na základe vydaného posudku o odkázanosti na sociálnu službu podľa jednotlivých stupňov odkázanosti fyzickej osoby na pomoc inej fyzickej osoby a právoplatného rozhodnutia o odkázanosti na sociálne služby sa stanovuje výška úhrady za upratovanie, pranie, žehlenie, údržbu bielizne a šatstva pre fyzickú osobu na kalendárny deň nasledovne:

1. Fyzická osoba zaradená do III. stupňa odkázanosti na pomoc inej fyzickej osoby na základe dosiahnutých bodov a určenia rozsahu odkázanosti: 4,70 Eur

2. Fyzická osoba zaradená do IV. stupňa odkázanosti na pomoc inej fyzickej osoby na základe dosiahnutých bodov a určenia rozsahu odkázanosti: 5,06 Eur

3. Fyzická osoba zaradená do V. stupňa odkázanosti na pomoc inej fyzickej osoby na základe dosiahnutých bodov a určenia rozsahu odkázanosti: 5,35 Eur

4. Fyzická osoba zaradená do VI. stupňa odkázanosti na pomoc inej fyzickej osoby na základe dosiahnutých bodov a určenia rozsahu odkázanosti: 5,82 Eur

**§1**

**Záverečné ustanovenia**

1. Ostatné ustanovenia vo VZN Obce Machulince č. 6/2014 zo dňa 15.12.2014 o poskytovaní sociálnych služieb, o spôsobe určenia a výške úhrad za poskytované sociálne služby v Dome seniorov Machulince, n.o., schváleného obecným zastupiteľstvom v Machulinciach na 1. zasadnutí dňa 15.12.2014, Dodatku č. 1 schváleného obecným zastupiteľstvom v Machulinciach na 8. zasadnutí dňa 07.03.2016, uznesením č. 2016/8-4, Dodatku č. 2 schváleného obecným zastupiteľstvom v Machulinciach na 12. zasadnutí dňa 16.12.2016, uznesením č. 2016/12-04, Dodatku č. 3 schváleného obecným zastupiteľstvom v Machulinciach na 3. zasadnutí dňa 17.05.2019, uznesením č. 2019/3-5 zostávajú nezmenené.
2. Obecné zastupiteľstvo Obce Machulince sa na tomto Dodatku č. 4 k VZN Obce Machulince č. 6/2014 zo dňa 15.12.2014 o poskytovaní sociálnych služieb, o spôsobe určenia a výške úhrad za poskytované sociálne služby v  Dome seniorov Machulince, n.o. uznieslo na svojom 9. zasadnutí dňa 12.06.2020, uznesením č. 2020/9-5.
3. Tento Dodatok č. 4 k VZN Obce Machulince č. 6/2014 zo dňa 15.12.2014 o poskytovaní sociálnych služieb, o spôsobe určenia a výške úhrad za poskytované sociálne služby v Dome seniorov Machulince, n.o. nadobúda účinnosť od 1. júla 2020.

V Machulinciach, dňa 12.06.2020

**Bohumil Bielik**

starosta obce

* Návrh Dodatku č. 4 k VZN č. 6/2014 zo dňa 15.12.2014 bol vyvesený na pripomienkovanie na úradnej tabuli obce

dňa: 19.05.2020

* Návrh Dodatku č. 4 k VZN č. 6/2014 zo dňa 15.12.2014 bol zvesený z úradnej tabule obce

dňa: 12.06.2020

* Dodatok č. 4 k VZN č. 6/2014 zo dňa 15.12.2014 bol po jeho schválení Obecným zastupiteľstvom v Machulinciach vyvesený na úradnej tabuli obce

dňa: 15.06.2020

Dodatok č. 4 k VZN č. 6/2014 zo dňa 15.12.2014 bol zvesený z úradnej tabule obce dňa: 29.06.2020